laion/Wikipedia-Exotic huggingface dataset:
פודוקזאורוס

פודוקזאורוס (שם מדעי: Podokesaurus) הוא סוג של דינוזאור תרופוד מקבוצת הצלופיזואידים, שחי במשך היורה התחתון באמריקה הצפונית. דינוזאור זה נבחר בשנת 2021 להיות הדינוזאור הלאומי של מסצ'וסטס. הוא תואר לראשונה ב-1911 בידי הפלאונטולוגית מינון טלבוט (אנ'), שהייתה הראשונה שהגדירה סוג של דינוזאור שאיננו עוף. המאובנים של הפודוקזאורוס התגלו לראשונה בהר הולויק (אנ') שסמוך לנהר קונטיקט במסצ'וסטס, ארצות הברית ותוארכו למשך היורה התחתון לפני 190 מיליון שנה. עצמות אלה דמו לאלה של צלופיזיס, אחד מראשוני הדינוזאורים התרופודים והמין החדש שויך אליהם. משמעות השם המדעי של המין הוא "לטאה מהירה של הולויק". ממצאים אלה נשמרו ותועדו בידי חוקרים אחרים אך הממצאים נשרפו עם הבניין בו היו ב-1917 ומאז לא התגלו ממצאים משמעותיים שלו. הפודוקזאורוס היה דינוזאור קטן יחסית שהזכיר את הצלופיזיס. הוא היה בעל גוף רזה וזריז באורך של 1 מטר ומשקל של 40 קילוגרם. הוא היה בעל עצמות דקות, רגליים ארוכות, צוואר רזה ושיניים חדות ודקות חסרות התמחות. ככל הנראה היה טורף אופורטוניסטי של לטאות וחסרי חוליות שהוא תפס ואולי היה אוכל כל. מדיה וקבצים בנושא פודוקזאורוס בוויקישיתוף פודוקזאורוס, באתר GBIF (באנגלית)
ג'ון אדוארדס (פוליטיקאי מקנטקי)

ג'ון אדוארדס (באנגלית: John Edwards; 1748 – 1837) היה פוליטיקאי אמריקאי, שכיהן כסנאטור הראשון מטעם קהיליית קנטקי. אדוארס נולד במחוז סטנפורד, וירג'יניה. בסביבות 1780 עבר למחוז פייט, לגידול מטעו שנמצא בסמוך במחוז בורבון. במרוצת השנים ייצג אדוארדס את מחוזו בבית המחוקקים של וירג'יניה, ואף היה נוכח בוועדה שקבעה את גבולותיה של קנטקי ב-1788. בשנת 1792 שימש כציר לוועדה שכוננה את חוקת המדינה הראשונה. יחדעם ג'ון בראון, כיהן אדוארדס כסנאטור הראשון ממדינת קנטקי בסנאט האמריקני. אדוארדס נפטר במטעו, וגופתו נטמנה בחצר ביתו. John Edwards, באתר המדריך הביוגרפי של הקונגרס של ארצות הברית (באנגלית) ג'ון אדוארדס, באתר "Find a Grave" (באנגלית) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
אדמונד שרל-רו

אדמונד שרל-רו (בצרפתית: Edmonde Charles-Roux;‏ 17 באפריל 1920 – 20 בינואר 2016) הייתה עיתונאית וסופרת צרפתייה. שרל-רו נולדה בניי-סיר-סן, בתו של פרנסואה שרל-רו, דיפלומט שכיהן כשגריר צרפת בצ'כוסלובקיה. במלחמת העולם השנייה התנדבה לשמש כאחות, בתחילה בלגיון הזרים הצרפתי ולאחר מכן הצטרפה לתנועת ההתנגדות הצרפתית. היא קיבלה את עיטור צלב המלחמה. ב-1946 החלה לעבוד במגזין הנשים Elle והייתה חלק מצוות העיתון במשך שנתיים עד שעברה לעבוד ב"ווג" פריז, ב-1954 מונתה לעורכת האחראית של המגזין, במהלך עבודתה חיברה בין אופנה לבין סוגים נוספים של יצירות אומנות, ב-1966 עזבה את "ווג". ב-1966 יצא לאור הרומן שכתבה "Oublier Palerme", שזכה בפרס גונקור. הרומן עובד לסרט בשם "The Palermo Connection" שבוים על ידי פרנצ'סקו רוזי. היא הכירה את גסטון דפר, ראש עיריית מרסיי, ב-1973 הם התחתנו. ב-1983 הצטרפה לארגון הספרות "Académie Goncourt" וב-2002 מונתה לנשיאת הארגון. ב-2010 קיבלה אות מטעם נשיא צרפת ניקולא סרקוזי. מדיה וקבצים בנושא אדמונד שרל-רו בוויקישיתוף אדמונד שארל-רו (1920-2016), דף שער בספרייה הלאומית אדמונד שרל-רו, במסד הנתונים הקולנועיים IMDb (באנגלית) אדמונד שרל-רו, באתר Discogs (באנגלית)
ג'יינה לי אורטיז

ג'יינה לי אורטיז (באנגלית: Jaina Lee Ortiz; נולדה ב-20 בנובמבר 1986) היא שחקנית ורקדנית אמריקאית. היא ידועה בזכות תפקידה בתור הבלשית אנאליס וילה בסדרה "ד"ר רוזווד" ברשת פוקס ובזכות תפקידה בתור אנדריאה "אנדי" הררה בסדרת הדרמה "תחנה 19" ברשת ABC. אורטיז נולדה בשם ג'סיקה אורטיז בקליפורניה וגדלה בברונקס, ניו יורק. אביה של אורטיז, ג'ו אורטיז, הוא בלש בדימוס של NYPD. היא החלה את אימוני הריקוד שלה בגיל תשע בשיעורי סלסה וממבו; ובגיל 13 היא החלה כבר ללמד. בשנה שלאחר מכן, אורטיז נסעה לסיבוב הופעות גם כמאמנת וגם כרקדנית. אורטיז התחילה את הקריירה שלה בהופעה בסרטי סטודנטים. לאחר מכן למדה במשך שנתיים בבית הספר למשחק של מגי פלניגן, שם למדה את שיטת מייזנר. בשנת 2009, אורטיז עברה אודישן ולוהקה לעונה השנייה של תוכנית הריאליטי Scream" Queens" של ערוץ VH1, שם היא ותשע שחקניות שאפתניות נוספות התחרו באתגרים המבוססים על משחק על ההזדמנות לזכות בתפקיד בסרט "המסור 7". התוכנית עלתה לראשונה ב-2 באוגוסט 2010, ובסיום העונה אורטיז זכתה במקום השני. בשנת 2012, תמונתה של אורטיז הופיעה בפרק "Yard Sale" של הסיטקום "משפחה מודרנית", שבו היא השתתפה כמתמודדת בתחרות מלכת היופי מיס גלפה. בשנת 2013 אורטיז קיבלה תפקיד קבוע בסדרה "The After", בהפקתו של כריס קרטר, יוצר הסדרה "תיקים באפלה". הפיילוט, שעלה לשידור באמצעות אמזון וידאו בפברואר 2014, קיבל אור ירוק והוזמן כסדרה. עם זאת, ב-5 בינואר 2015, אולפני אמזון הודיעו שהם לא יתקדמו יותר עם התוכנית. חודשיים לאחר מכן, אורטיז לוהקה לתפקיד הראשי בסדרת המשטרה "ד"ר רוזווד" ברשת פוקס. הסדרה עלתה בבכורה ב-23 בספטמבר 2015, והיא בוטלה לאחר שתי עונות במאי 2017. מאוחר יותר באותה שנה, היה לה תפקיד חוזר במהלך העונה השנייה של סדרת הדרמה "על הכוונת" ברשת USA. אורטיז הופיעה גם בסרט הקומדיה "טיול בנות", וגילמה את עצמה. בשנת 2018 החלה לשחק את אחת הדמויות הראשיות בסדרה "תחנה 19" ברשת ABC; הסדרה היא סדרת ספין-אוף לדרמה הרפואית הוותיקה "האנטומיה של גריי"; שם מגלמת אורטיז את דמותה של אנדריאה "אנדי" הררה, סגן בתחנה 19 ובתו של קפטן פרוט הררה. מדיה וקבצים בנושא ג'יינה לי אורטיז בוויקישיתוף ג'יינה לי אורטיז, ברשת החברתית פייסבוק ג'יינה לי אורטיז, ברשת החברתית אקס (טוויטר) ג'יינה לי אורטיז, ברשת החברתית אינסטגרם ג'יינה לי אורטיז, ברשת החברתית טיקטוק ג'יינה לי אורטיז, במסד הנתונים הקולנועיים IMDb (באנגלית)
לוסיאן לוויסקאונט

לוסיאן לאון לוויסקאונט (באנגלית: Lucien Leon Laviscount; נולד ב -9 ביוני 1992) הוא שחקן קולנוע, טלוויזיה ומוזיקאי בריטי. לוויסקאונט נולד בברנלי, לנקשייר, וגדל בריבל ואלי בלנקשייר. הוא למד בבית הספר התיכון ריבלסדייל בקליטרו. הוא השתתף בסדנת התיאטרון של קרול גודבי בבורי . יש לו שני אחים, לואי וג'ול. בגיל עשר הופיע לוויסקאונט בקמפיין פרסומי של מרקס אנד ספנסר. הוא שיחק בסדרות טלוויזיה כמו "לדפוק שעון", "ג'וני והפצצה" ו-"Grange Hill". לאחר מכן לוהק לתפקיד בן ריצ'רדסון בסדרת הטלוויזיה "קורוניישן סטריט". ב-18 באוגוסט 2011 השתתף בתוכנית המציאות "האח הגדול סלבריטאים" של ערוץ 5 הבריטי. הוא החזיק מעמד עד השבוע האחרון, וסיים במקום החמישי. הוא כונה 'ממבלס' על ידי חבריו לבית. בשנת 2011 הוא הופיע בתפקיד תלמיד בית הספר ג'ונה קירבי בסדרת הטלוויזיה "דרך ווטרלו". בשנת 2012 חתם על חוזה ב- SK Records והוציא את סינגל הבכורה שלו, "Dance With You", בהשתתפות הראפר האמריקאי MANN. ב־22 בפברואר 2014 פורסם כי הוא ישחק בתפקיד הראשי בסדרת הטלוויזיה "על טבעי: בלודליינס" המבוססת על הסדרה האמריקאית על טבעי. הוא הופיע בפרק הפיילוט של הסדרה "דלת האחורית", אך הסדרה לא נמכרה. בשנת 2015 שיחק לוויסקאונט בתפקיד קבוע בסדרת הקומדיה מלכות הצעקה . כמו כן לוהק לתפקיד בסדרה קייטי קיין. החל משנת 2021 משחק בסדרה "אמילי בפריז", בשירות הסטרימינג נטפליקס, בתפקיד אלפי. מדיה וקבצים בנושא לוסיאן לוויסקאונט בוויקישיתוף לוסיאן לוויסקאונט, ברשת החברתית אקס (טוויטר) לוסיאן לוויסקאונט, ברשת החברתית אינסטגרם לוסיאן לוויסקאונט, במסד הנתונים הקולנועיים IMDb (באנגלית) לוסיאן לוויסקאונט, באתר AllMovie (באנגלית) לוסיאן לוויסקאונט, במסד הנתונים הקולנועיים KinoPoisk (ברוסית) "Ribble Valley teenager sampling Coronation Street life". Lancashire Telegraph. 25 בפברואר 2009. נבדק ב-19 באוגוסט 2011. {{cite news}}: (עזרה) "Ribble Valley schoolboy Lucien Laviscount lands role on Grange Hill". Lancashire Telegraph. 15 בדצמבר 2006. נבדק ב-19 באוגוסט 2011. {{cite news}}: (עזרה) "BB Sophie 'romancing' ex-Corrie star". דיגיטל ספיי. 13 במאי 2010. נבדק ב-19 באוגוסט 2011. {{cite news}}: (עזרה) "Youngsters wear it like Beckham". Lancashire Telegraph. 12 בספטמבר 2002. נבדק ב-19 באוגוסט 2011. {{cite news}}: (עזרה) 'Day 17 Darryn grills Mumbles' Channel 5.com 3 September 2011. "Corrie confirms Laviscount departure". דיגיטל ספיי. 9 בספטמבר 2009. נבדק ב-19 באוגוסט 2011. {{cite news}}: (עזרה) "Ribble Valley heart-throb in TV affair". Lancashire Telegraph. 5 באפריל 2011. נבדק ב-19 באוגוסט 2011. {{cite news}}: (עזרה) Lucien Laviscount announces debut single dance with you דיגיטל ספיי 26 January 2012 "Killer Cast Photos | Scream Queens on FOX". Pedersen, Erik (26 בפברואר 2019). "Katy Keene: Camille Hyde & Lucien Laviscount Join The CW's Riverdale Spinoff Pilot". Deadline Hollywood. אורכב מ-המקור ב-30 במרץ 2019. נבדק ב-30 במרץ 2019. {{cite web}}: (עזרה) Hayley Anderson, Lucien Laviscount girlfriend: Does the Emily in Paris actor have a girlfriend?, Express.co.uk, ‏3 בנובמבר 2022 "Winners announced at the 4th annual National Film Awards UK". National Film Awards. 29 במרץ 2018. נבדק ב-5 ביוני 2019. {{cite web}}: (עזרה)
מיכאל זדורנוב

מיכאל זדורנוב (ברוסית: Михаил Николаевич Задорнов;‏ 21 ביולי 1948 – 10 בנובמבר 2017) היה סופר, סאטיריקן, דרמטורג, סטנדאפיסט, ושחקן סובייטי ורוסי. זדורנוב ידוע גם כמחבר ההשערות בתחום האטימולוגיה (אנ') של מילים רוסיות וההיסטוריה של הסלאבים, אשר מקבלת ביקורת חריפה ואינה מוכרת על ידי הקהילה המדעית. זדורנוב חבר באיגוד הסופרים ברוסיה. מחברם של למעלה מעשרה ספרים; בין עבודותיו של זדורנוב - סיפורים ליריים וסאטיריים, הומורסקות, מאמרים, תווי מסע והצגות. הוא בנו של הסופר ניקולאי זדורנוב (רו'). על פי סקר המרכז הרוסי לחקר דעת הקהל שפורסם ב-1 באפריל 2019, מיכאיל זדורנוב דורג במקום הראשון בקרב הקומיקאים הרוסים האהובים. מדיה וקבצים בנושא מיכאל זדורנוב בוויקישיתוף אתר האינטרנט הרשמי של מיכאל זדורנוב מיכאל זדורנוב, ברשת החברתית פייסבוק מיכאל זדורנוב, ברשת החברתית אקס (טוויטר) מיכאל זדורנוב, ביישום טלגרם מיכאל זדורנוב, ברשת החברתית אינסטגרם מיכאל זדורנוב, ברשת החברתית VK מיכאל זדורנוב, סרטונים בערוץ היוטיוב מיכאל זדורנוב, במסד הנתונים הקולנועיים IMDb (באנגלית) מיכאל זדורנוב, במסד הנתונים הקולנועיים KinoPoisk (ברוסית) https://wciom.ru/analytical-reviews/analiticheskii-obzor/kto-smeshnee-shutit- ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צ'נגרשימה

צ'נגרשימה (בהונגרית: Csengersima) הוא כפר במחוז סבולץ'-סטמאר-ברג שבצפון מזרח הונגריה. הכפר ואזורו מיושבים לסירוגין מאז המאה ה-13. ובשנת 1981 התאחד הכפר עם נגיגץ (Nagygéc) שנהרס בשיטפון שהיה בשנת 1970, הכפרים התאחדו תחת השם צ'נגרשימה. יהודים חיו בצ'נגרשימה ובנגיגץ במאה ה-19 ובמאה ה-20, בשנת 1885 נעשו הקהילות היהודיות בשני הכפרים כפופות לקהילת צ'נגר. במקום קיים בית קברות יהודי. הקהילות הושמדו ורוב יהודי הכפרים נרצחו בשואת יהודי הונגריה. יהודי צ'נגרשימה יהודי נגיגץ מדיה וקבצים בנושא צ'נגרשימה בוויקישיתוף אתר האינטרנט הרשמי של צ'נגרשימה נתוני הכפר באתר הלמ"ס ההונגרי בית הקברות היהודי בצ'נגרשימה תיעוד יהודי צ'נגרשימה שנרצחו בשואה תיעוד יהודי נגיגץ שנרצחו בשואה צ'נגרשימה במפקדי האוכלוסין של יהודי הונגריה, 1993 נגיגץ במפקדי האוכלוסין של יהודי הונגריה, 1993
צ'נגראויפלו

צ'נגראויפלו (בהונגרית: Csengerújfalu) הוא כפר במחוז סבולץ'-סטמאר-ברג שבצפון מזרח הונגריה. הכפר ואזורו מיושבים לסירוגין מאז המאה ה-16. יהודים חיו בצ'נגראויפלו במאה ה-18 ובמאה ה-19. בשנת 1944 הושמדה הקהילה ונרצחו רוב תושביה בשואת יהודי הונגריה. מדיה וקבצים בנושא צ'נגראויפלו בוויקישיתוף אתר האינטרנט הרשמי של צ'נגראויפלו נתוני הכפר באתר הלמ"ס ההונגרי תיעוד יהודי צ'נגראויפלו שנרצחו בשואה מפקדי האוכלוסין של יהודי הונגריה, 1993
דיפלומה אולימפית

דיפלומה אולימפית או תעודה אולימפית היא תעודת נייר, המוענקת לשמונת המסיימים והמסיימות הראשונים בתחרויות במשחקים האולימפיים. בעוד שלושת המסיימים הראשונים במשחקים האולימפיים, קיבלו מדליות מאז אולימפיאדת 1896, בשנת 1949 הוחלט להעניק תעודות לספורטאים בששת המקומות הראשונים, ובשנת 1981 נוספו תעודות גם למסיימים במקומות השביעי והשמיני. התעודה נרשמת ונחתמת על ידי נשיא הוועד האולימפי הבינלאומי וראש הוועדה המארגנת לכל אולימפיאדה. ספורטאי שמקבל את התעודה, ולאחר מכן מתגלה שלקח סמים או עבר על הנחיות האולימפיאדה, צריך להחזיר את התעודה לוועד האולימפי הבינלאומי. מדיה וקבצים בנושא דיפלומה אולימפית בוויקישיתוף Olympic.org Registration, web.archive.org, ‏2016-03-04 Borden, Sam (2014-02-17). "The Games' Unfamiliar Honor (Even Among Its Recipients)". The New York Times (באנגלית אמריקאית). ISSN 0362-4331. נבדק ב-2021-07-19. ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
יחסי ברזיל–סורינאם

יחסי ברזיל–סורינאם הם היחסים הדו-צדדיים בין הרפובליקה הפדרלית של ברזיל לרפובליקת סורינאם. בסורינאם חיים כמות משמעותית של ברזילאים. ההערכה בשנת 2000 הייתה 40,000 איש. בשנת 2009 פרצו מהומות בעיירה אלבינה בסורינאם לאחר שעל פי החשד נדקר תושב מארון באזור על ידי מהגר מברזיל. בין 1 ל-7 אנשים נהרגו כתוצאה מכך, ובנוסף היו נעדרים רבים. המהגרים הברזילאים באזור שמסביב לאלבינה פונו במהירות לפרמריבו, בירת סורינאם. ברזיל מחזיקה בסורינאם שגרירות בפרמריבו. סורינאם מחזיקה בברזיל שגרירות בברזיליה. מדיה וקבצים בנושא יחסי ברזיל–סורינאם בוויקישיתוף "Guyana: Caught in Brazil's Net?; Small Nation, New to Free Markets, Fears Loss of Its Identity". New York Times. נבדק ב-16 במאי 2020. {{cite news}}: (עזרה) "Brazilië verwijt Suriname geweld niet". nu.nl (בהולנדית). נבדק ב-16 במאי 2020. {{cite news}}: (עזרה) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יונדאי i30 פאסטבק N

יונדאי i30 פאסטבק N (באנגלית: Hyundai i30 Fastback N) היא מכונית ספורט במרכב סדאן, בעלת חמישה מקומות ישיבה, שיוצרה על ידי יונדאי N בין השנים 2018 ל-2020. היא הוצגה בתערוכת הרכב של פריז בספטמבר 2018. היא מהווה כגרסת הספורט לגרסת הסדאן של יונדאי i30. בשנת 2020 עצרה יונדאי N את הייצור שלה עקב מכירות איטיות. היא כוללת מנוע בנזין בנפח 2.0 ליטר טורבו המספק כ-250 כ"ס ב-6,000 סל"ד או 275 כ"ס. תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 6.4 או 6.1 שניות והמהירות המרבית עומדת על 250 קמ"ש. צריכת הדלק המשולבת עומדת על 14.2 ק"מ לליטר. מבט קדמי מבט אחורי-צדדי פנים מדיה וקבצים בנושא יונדאי i30 פאסטבק N בוויקישיתוף אתר האינטרנט הרשמי של יונדאי i30 פאסטבק N 2019 יונדאי i30 פאסטבק N - ספורטיבית שימושית, באתר קארטיוב, ‏26 בספטמבר 2018 נחשפה יונדאי i30 פאסטבק N, באתר פורטל הרכב גיר, ‏27 בספטמבר 2018 ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
הרמת משקולות באולימפיאדת טוקיו (2020)

תחרויות הרמת משקולות באולימפיאדת טוקיו (2020) מתקיימות באולמות הטוקיו אינטרנשיונל פורום. בתחרות לוקחים חלק 196 ספורטאים מ-74 מדינות המתחרים ב-14 קטגוריות משקל שונות (7 קטגוריות לגברים ו-7 קטגוריות לנשים). התחרויות יתקיימו בהתאם לקטגוריות המשקל החדשות שנקבעו על ידי הפדרציה הבינלאומית להרמת משקולות (IWF) ביולי 2018. מקרא   מדינה מארחת (יפן) Bodyweight categories unanimously accepted as IWF confirms plans to hold 2020 World Championships for non-Olympic divisions, 6 July 2018 אתר אולימפיאדת טוקיו 2020
אומה (צפון אירלנד)

אומה (באנגלית: Omagh) היא עיר במחוז טיירון בצפון אירלנד. שם המקום נובע מהמושג An Ómaigh, שפירושו "המישור הבתולי". העיר ממוקמת במפגש הנהרות דרומראג וקמוון, מערבית לבלפסט ודרומית לדרי. אומה היא העיר הגדולה והמאוכלסת ביותר במחוז טיירון, ומונה 19,659 תושבים. באזור הוקם מנזר בשנת 792, ובשנת 1464 הוקמה במקום כנסיית פרנציסקנית. בשנת 1610 הוקמה העיירה אומה, ושימשה מאוחר יותר מקלט לנמלטים במהלך המרד במחוז טיירון בשנת 1641. בשנת 1689 הגיע ג'יימס השני, מלך אנגליה, לאומה בדרכו לדרי. תומכיו של ויליאם השלישי, מלך אנגליה, שרפו מאוחר יותר את העיר. בשנת 1768 החליפה אומה את דונגנון כעיר המחוז של המחוז. ערך מורחב – הפיגוע באומה בשנת 1998 התרחש בעיר פיגוע מכונית תופת. הפיגוע באומה הוצא לפועל על ידי אנשי "הצבא האירי הרפובליקני האמיתי" (RIRA) והוא נחשב לאחד הפיגועים החמורים ביותר בתולדות הסכסוך בצפון אירלנד. סמוך למקום הפיגוע הוצבה אנדרטת זיכרון. הסרט "אומה", שיצא בשנת 2004, מתאר את הפיגוע, התקופה שקדמה לו ואת השלכותיו. הסרט זכה בפרס באפט"א לטלוויזיה בשנת 2005, בפרס בפסטיבל הסרטים הבינלאומי בטורונטו בשנת 2004 ובשני פרסים של האקדמיה לטלוויזיה וקולנוע באירלנד לסרט האירי הטוב ביותר ולשחקן הטוב ביותר בסרט. סקוטלנד איסט קילברייד, סקוטלנד צרפת ליי לה רוז, צרפת מדיה וקבצים בנושא אומה בוויקישיתוף אתר האינטרנט הרשמי של אומה אומה, באתר אנציקלופדיה בריטניקה (באנגלית) Omagh, discoveringireland The town of Omagh מרשם האוכלוסין צפון אירלנד the irish times writter, Omagh a quiet town which had escaped worst of violence, THE IRISH TIMES, Aug 17, 1998 The Omagh Bomb - Main Events Omagh, imdb ערך זה הוא קצרמר בנושא יישובים ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
מנוסת הבהלה בקרנבל האיטי (2015)

ב-17 בפברואר 2015, החל מסביבות השעה 02:48, אירעה מנוסת בהלה, במהלך קרנבל האיטי המסורתי, בבירת האיטי, פורט-או-פרנס. בדיווחים הראשוניים נאמר כי לפחות 16 בני אדם מתו בתאונה, ולאחר כמה שעות המספר תוקן ל-18 הרוגים (15 גברים ושלוש נשים) על ידי שר התקשורת של האיטי, רוטשילד פרנסואה ג'וניור. משרד ההגנה האזרחי הצהיר כי 20 בני אדם נהרגו בתאונה. בנוסף, 78 בני אדם נפצעו. המנוסה התרחשה לאחר שגבר ניתקע בחוטי חשמל והתחשמל. לאחר מכן, עמוד החשמל החל להישרף, ושאר האנשים שהיו באזור החלו להימלט, תוך דריסת ומחיצת אנשים אחרים. האיש שנתקע בחוטי החשמל פונה לבית החולים, ומצבו הוגדר יציב. ראש ממשלת האיטי, אוונס פול, הכריז על שלושה ימי אבל רשמיים בהאיטי בתגובה לתאונה, וגורמים ממשלתיים הודיעו על הלוויה ממלכתית של הקורבנות, שנערכה ב-21 בפברואר 2015. בנוסף, מצעד נערך ברחוב בו נעשתה התאונה, לזכר הקרבנות. מישל מרטלי, נשיא האיטי, הביע את "אהדתו הכנה" לקורבנות. לאחר מספר ימים, שר התקשורת הודיע כי יעשו מיזם יחד עם חברת החשמל למען בטיחות האנשים והתושבים. Associated Press in Port-au-Prince, Haiti cancels last day of Carnival after at least 16 die in power line tragedy, the Guardian, ‏2015-02-17 (באנגלית) John Bacon, At least 16 die in Haiti Carnival accident, USA TODAY (באנגלית אמריקאית) Baron, Amelie (2015-02-17). "Haiti cancels last day of Carnival after 16 die in float accident". Reuters (באנגלית). נבדק ב-2021-07-19. Baron, Amelie (2015-02-19). "Haiti to implement safety measures after Carnival tragedy". Reuters (באנגלית). נבדק ב-2021-07-19. "Three days of mourning for Haiti carnival float victims". BBC News (באנגלית בריטית). 2015-02-17. נבדק ב-2021-07-19.
קומלודטוטפלו

קומלודטוטפלו (בהונגרית: Komlódtótfalu) הוא כפר קטן במחוז סבולץ'-סטמאר-ברג שבצפון מזרח הונגריה. הכפר ואזורו מיושבים לסירוגין מאז המאה ה-10. יהודים חיו בקומלודטוטפלו במאה ה-18 ובמאה ה-19. בשנת 1944 הושמדה הקהילה ונרצחו רוב תושביה בשואת יהודי הונגריה. מדיה וקבצים בנושא קומלודטוטפלו בוויקישיתוף אתר האינטרנט הרשמי של קומלודטוטפלו נתוני הכפר באתר הלמ"ס ההונגרי תיעוד יהודי קומלודטוטפלו שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא הונגריה. אתם מוזמנים לתרום לוויקיפדיה ולהרחיב אותו.
יונדאי ולוסטר N

יונדאי ולוסטר N (באנגלית: Hyundai Veloster N) היא מכונית ספורט במרכב קופה, בעלת חמישה מקומות ישיבה, שיוצרה על ידי יונדאי N בין 2018 ל-יולי 2022. היא הוצגה בתערוכת הרכב של דטרויט בינואר 2018. היא מהווה כגרסת הספורט ליונדאי ולוסטר. ייצור הולוסטר N הסתיים ביולי 2022. היא כוללת מנוע בנזין בנפח 2.0 ליטר טורבו המספק כ-275 כ"ס. תיבת הילוכים כפולת מצמדים בעלת שמונה הילוכים או תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 5.6 שניות והמהירות המרבית עומדת על 250 קמ"ש. מבט אחורי מבט קדמי מדיה וקבצים בנושא יונדאי ולוסטר N בוויקישיתוף אתר האינטרנט הרשמי של יונדאי ולוסטר N יונדאי ולוסטר חדשה - גם בגרסת N ספורטיבית, באתר אוטו, ‏17 בינואר 2018 Hyundai Veloster Production Ending In July: Report, Motor1.com (באנגלית) יונדאי ולוסטר N: עכשיו עם תיבת 8DCT וביצועים משופרים, באתר קארטיוב, ‏21 באפריל 2020
ברונו באואר

ברונו באואר (לעיתים: באוור; בגרמנית: Bruno Bauer; נהגה: [baʊɐ]; ‏6 בספטמבר 1809 – 13 באפריל 1882) היה פילוסוף ותאולוג גרמני. מתלמידיו הבולטים של גאורג וילהלם פרידריך הגל וככזה נמנה עם "ההגליאנים הצעירים". באואר היה רציונליסט רדיקלי בפילוסופיה, בפוליטיקה ובביקורת המקרא. בעקבות נטייתו ההלנופילית של הגל, הגיע באואר למסקנה כי הנצרות הקדומה מבוססת יותר על תפיסותיה של הפילוסופיה היוונית הקדומה (האסכולה הסטואית) ופחות על היהדות כפי שהיה מקובל לחשוב. הוא טען שדמות ישו לא נשענה על אישיות היסטורית בשם זה, ולו בדוחק, אלא הייתה בדיה גמורה מן המאה השנייה. בעקבות ביקורתו הקיצונית פוטר ממשרתו באוניברסיטת בון, ובשנים 1843–1845 הוציא את החשוב שבספריו "תולדות התרבות הפוליטית והנאורות של המאה ה-18" (Geschichte der Politik, Cultur und Aufklärung des achtzehnten Jahrhunderts) בארבעה כרכים, בספרו זה בולטת בין היתר גישתו האנטישמית והקיצונית ל"בעיית היהודים". הוא הגדיר את היהודים כ"כושים לבנים" וטען שבהגדרה אין ליהודים זכות לשוויון זכויות, מאחר שההתבדלות מהאומות היא חלק יסודי בהגדרת היהדות. ביקורתו של באואר השפיעה על הרב הרפורמי שמואל הולדהיים להסיר את ההרחקות מגויים במשנתו הדתית. מדיה וקבצים בנושא ברונו באואר בוויקישיתוף כתביו של באואר באתר "מרקסיסט" ברונו באואר, דף שער בספרייה הלאומית ברונו באואר, ברשת החברתית Goodreads ערך זה הוא קצרמר בנושא פילוסופיה ובנושא גרמנים. אתם מוזמנים לתרום לוויקיפדיה ולהרחיב אותו.
בול M-5

בול M-5 הוא אקדח ישראלי מתוצרת בול ארמורי, המבוסס על אקדח הקולט M1911. ה-M5 מיוצרים בדגמי "נשיאה" להגנה עצמית ובדגמי "תחרות" לשימוש ספורטיבי. בהתבסס על ה-M1911.45 ACP, גרסה זו תוכננה במיוחד כדי לפצות על ספיגת החום של ה-1911 בסביבות טמפרטורה גבוהה עם מסגרת פולימרית. http://www.bultransmark.com/ (ארכיון) http://world.guns.ru/handguns/hg205-e.htm ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
כארס מלינדוס

כארס מלינדוס (ביוונית עתיקה: Χάρης ὁ Λίνδιος) היה פסל יווני מהעיר לינדוס שבאי רודוס, תלמידו של ליסיפוס. כארס בנה עבור תושבי רודוס את הקולוסוס מרודוס, פסל ברונזה ענק של אל השמש הליוס שנחשב לאחד משבעת פלאי תבל של העולם העתיק. כארס מלינדוס, באתר אנציקלופדיה בריטניקה (באנגלית) ערך זה הוא קצרמר בנושא פסלים (מקצוע) ובנושא יוונים. אתם מוזמנים לתרום לוויקיפדיה ולהרחיב אותו.
אריק אדמס (פוליטיקאי)

אריק לירוי אדמס (באנגלית: Eric Leroy Adams; נולד ב-1 בספטמבר 1960) הוא פוליטיקאי אמריקאי, משפטן וקצין משטרה לשעבר, המכהן כראש עיריית ניו יורק החל מינואר 2022. אדמס נולד בברוקלין, ילדם הרביעי מבין שישה של דורותי ולירוי. הוא גדל עם אמו ואחיו בשכונת סאות' ג'מייקה בקווינס. בגיל 15 הוא ואחיו נעצרו והוכו קשות בידי שוטרים, אירוע שהשפיע עליו בבגרותו, להצטרף למשטרה ולתקן את דרכיה. למד עיבוד מידע במכללה הטכנולוגית של ניו יורק, סיים תואר ראשון במשפט פלילי מקולג' ג'ון ג'יי ותואר שני במנהל ציבורי ממרסיט קולג'. ב-1984 השלים את הכשרתו באקדמיית המשטרה העירונית. שירת במשטרת התחבורה ולאחר מכן במשטרת העיר ניו יורק עם איחוד כוחות המשטרה העירוניים. פרש לאחר 22 שנות שירות, בדרגת קפטן. לאחר פרישתו היה ממייסדי ארגון נגד אלימות משטרתית, אפיון גזעי ולמען גיוון בין-גזעי במקומות העבודה. אדמס אב לבן אחד ומתגורר בשכונת בדפורד-סטייבסנט בברוקלין. ב-2006 נבחר לכהן בסנאט של מדינת ניו יורק כנציג המחוז ה-20 (שכונות במרכז ברוקלין). כיהן כיו"ר הוועדה לביטחון הפנים ולנושאים צבאיים (2009–2012), יו"ר הוועדה לענייני הימורים, מרוצים ומשחקים (2009–2010) ויו"ר הוועדה לענייני הזדקנות. ב-2013 נבחר לנשיא רובע ברוקלין, תפקיד בו החל לכהן בינואר 2014 ובסוף 2017 נבחר לתקופת כהונה נוספת. ב-2021 ניצח בבחירות המקדימות של המפלגה הדמוקרטית לקראת הבחירות לראשות עיריית ניו יורק ובנובמבר אותה שנה ניצח בבחירות הכלליות. הוא נכנס לתפקיד ב-1 בינואר 2022. בפברואר 2022, נחשף סרטון מ-2019 בו אדמס התייחס לשוטרים לבנים שעבד לצידם כ"קראקרים", כינוי גנאי ללבנים ממעמד נמוך. במאי 2023 השתתף באירוע של איגוד החינוך האורתודוקסי 'TeachNYS', והצהיר על הצורך לשכפל את המרכיבים המיוחדים של החינוך בישיבות היהודיות ולהעתיק אותם אל מערכת החינוך הציבורית בארצות הברית. באוקטובר 2023 עם פרוץ מלחמת חרבות ברזל בישראל, הכריז אדמס בנאום פומבי על תמיכתו בישראל. בין היתר קרא לפירוק חמאס, גינה את הזוועות וכינה את היהודים "אחים" שלו. בנוסף הכיר בזכות של ישראל להגן על עצמה והביע תמיכה חסרת תקדים בישראל. נאומו זכה להד תקשורתי גדול בישראל ובעולם. בספטמבר 2024 פורסם כי ה-FBI ערך מספר חקירות סמויות שבסופן הוחלט להעמיד את אדמס ובכירים נוספים בעירייה לדין, בגין חשדות לתרומות בלתי חוקיות מיישויות שונות. אדמס הכחיש את ההאשמות נגדו. מדיה וקבצים בנושא אריק אדמס בוויקישיתוף אריק אדמס, ברשת החברתית פייסבוק אריק אדמס, ברשת החברתית אקס (טוויטר) אריק אדמס, ברשת החברתית אינסטגרם אריק אדמס, סרטונים בערוץ היוטיוב אריק אדמס, באתר פליקר ביוגרפיה קרייג מקארתי, Adams apologizes for video boasting about being a better cop than 'cracker' colleagues, ניו יורק פוסט, ‏4 בפברואר 2022 ניצן קידר, ראש עיריית ניו יורק: במקום לשכפל את הצלחת הישיבות, מתנכלים להן, באתר ערוץ 7, 12 במאי 2023 NYC Mayor Eric Adams Delivers Heartfelt Message about the War in Israel, סרטון בערוץ "Jewish Learning Institute", באתר יוטיוב (אורך: 04:14). דניאל אדלסון, ניו יורק, דרמה בניו יורק: אישום נגד ראש העיר בפרשת "השוחד הזר", הוא מסרב להתפטר, באתר ynet, 26 בספטמבר 2024 דור מלול, כתבנו בארה"ב, הראשון שעומד לדין בזמן כהונתו: כתב אישום הוגש נגד ראש עיריית ניו יורק, באתר ישראל היום, 26 בספטמבר 2024
תחנת הכוח גוודיין ביילון

תחנת הכוח גְווֹדְייֵן ביילון (בסינית: 国 电 北仑 发电厂; בפין-יין: Guódiàn Běilún Fādiànchǎng) היא תחנת כוח מבוססת דלק מאובנים,[דרושה הבהרה] הממוקמת בביילון שבמחוז ג'ג'יאנג שבסין. עם קיבולת של 5,000 מגוואט, זו תחנת הכוח השביעית בגודלה בעולם.[דרוש מקור] התחנה מייצרת אנרגיה באמצעות חמש טורבינות, שכל אחת מהן מייצרת 600 מגוואט, בנוסף לשתי יחידות, שכל אחת מהן מייצרת 1,000 מגוואט. בניית תחנת הכוח החלה בינואר 1988, והסתיימה ביוני 2009. תחנת הכוח פותחה ומופעלת על ידי תאגיד גוודיין הסיני. תחנת הכוח גוודיין ביילון היא מפעל ייצור החשמל הראשון בסין שהשתמש בהלוואות של הבנק העולמי לבנייה. Guodian Beilun power plant became the largest plant, web.archive.org, ‏2011-07-16 ערך זה הוא קצרמר בנושא סין ובנושא אנרגיה. אתם מוזמנים לתרום לוויקיפדיה ולהרחיב אותו.